Ljoro

Ljoro () – nedidelis miestelis vakarų Kolumbijoje, Čoko departamente, 42 km į pietryčius nuo departamento sostinės Kibdo, prie Atrato ir Andachedos upių santakos. Įsikūręs vakariniuose Vakarų Kordiljeros šlaituose, per kuriuos nuolat besirita drėgnos oro masės. Kai kurių šaltinių laikomas drėgniausia vieta Žemėje (13 300 mm kritulių per metus).

Išgaunamas auksas ir sidabras, verčiamasi žemės ūkiu.

Istorija 

Miesto pavadinimas dažnai siejamas su ispanišku žodžiu llorar („verkti“) kaip aliuzija į nuolatinį lietų. Tačiau greičiausiai pavadinimas kilo nuo kasiko vardu Gioró. Ankstyvuosiuose šaltiniuose gyvenvietė paminėta kaip Nuestra Señora de la Pura y Limpia Concepción de Gioró. Įkurta 1674 m. Paskalio Roviros.

Šaltiniai 

Kolumbijos miestai